cyanic-selkie/wikianc huggingface dataset:
Entrapment
Handling
«Virginia Baker» (Zeta-Jones) arbeider for et forsikringsselskap, og forsøker å fange «Robert MacDougal» (en legendarisk kunsttyv spilt av Connery) ved å få ham til å tro at hun er en tyv selv, og slik lure ham. Det «Baker»s arbeidsgivere ikke vet er imidlertid at hun faktisk er en mestertyv, og håper å få «MacDougal»s hjelp til å utføre det som kan beskrives som millenniumets største tyveri.
Harold Stassen
Harold Edward Stassen (født 13. april 1907 i West Saint Paul i Minnesota, død 4. mars 2001) var en amerikansk republikansk politiker. Han var guvernør i Minnesota 1939–1943, og senere var han kandidat til mange andre verv, oftest president, noe som gjorde ham vidkjent i amerikansk politikk. Som baptist hadde han en rekke verv i kristne organisasjoner.
Karrière
Han var sønn av Elsbeth «Elsie» Emma (født Mueller) og William Andrew Stassen. Han vokste opp på en gård i Dakota County med fire søsken. Faren var bonde og flere ganger borgermester i West Saint Paul. Farfaren var tysk og farmoren tsjekkisk. Moren var tysker, født i Vestpreussen, og kom til Amerika som barn. Hun skal også ha vært av norsk avstamning. Etniske skandinaver og tyskere dominerte Minnesotas politiske liv. Harold Stassen var medlem av losje «Oslo» i Sons of Norway.
Han fullførte high school som fjortenåring og måtte overta gårdsdriften hjemme som femtenåring, da faren ble alvorlig syk. Harold Stassen studerte deretter jus ved University of Minnesota, og åpnet sitt eget advokatfirma i Saint Paul i 1929.
Stassen var offentlig anklager i Dakota County fra 1930, men ble valgt til guvernør i Minnesota i 1938, 31 år gammel. Han var med på å sikre Wendell Willkies presidentnominasjon til 1940 på Det republikanske partiets landsmøte. Stassen ble etterhvert gjenvalgt til guvernør med stor margin i 1940 og 1942. Stikk i strid med rådene fra sine politiske rådgivere, fratrådte han som guvernør i 1943 for å tjenestegjøre i United States Navy i andre verdenskrig. Han mistet noe av sin politiske innflytelse mens han var i krigen, mens andre republikanske kandidater som Thomas E. Dewey kunne bygge opp sin. Stassen trådte ut av tjeneste som kaptein i 1945.
Stassen var delegat til San Francisco-konferansen som etablerte De forente nasjoner i 1945. Det lyktes ham ikke å bli valgt til guvernør i Minnesota, og flyttet etterhvert til Pennsylvania, hvor han var rektor ved University of Pennsylvania 1948–1953. Han forsøkte å bli Det republikanske partis presidentkandidat i 1948, og kom på andreplass etter Earl Warren. Det var imidlertid Thomas E. Dewey, som hadde tapt mot Franklin D. Roosevelt i 1944, som ble valgt på partiets landsmøte. Stassen kom på tredjeplass i avstemningen, etter Dewey og Robert Taft, men foran Warren.
Han prøvde seg på nytt foran 1952, men måtte se seg slått av Dwight D. Eisenhower, og havnet bak både Taft og Warren. Han prøvde senere å sikre seg Det republikanske partis nominasjon til 1964, 1968, 1976, 1980, 1984, 1988 og 1992, men kom aldri så nært som han gjorde i 1948 og 1952. Mellom 1953 og 1955 var Stassen direktør for den kortlivede administrasjonen for utenriksoperasjoner, United States Foreign Operations Administration, under president Eisenhower.
Stassen prøvde seg også som kandidat til Senatet to ganger, borgermester i Philadelphia én gang, guvernør i Pennsylvania én gang og til Kongressen fra Minnesotas 4. distrikt i 1986, da han som republikansk kandidat tapte mot Bruce Vento fra Det demokratiske parti.
T. H. Allen kraftverk
T. H. Allen kraftverk er et varmekraftverk i delstaten Tennessee i USA. Anlegget har en installert produksjonskapasitet på 624 MW, fordelt på 16 like store blokker / turbiner.
Anlegget ble påbegynt omkring 1971 og stod ferdig i 1972. Brenselkilden er naturgass og destillatolje. Operatør er selskapet Tennessee Valley Authority.
Kraftverket må ikke forveksles med T. H. Allen kullkraftverk samme sted, som er et kullfyrt anlegg.
São José do Sul
São José do Sul er en kommune i delstaten Rio Grande do Sul i sørregionen av Brasil.
Øst-Ekvatoria
Øst-Ekvatoria (engelsk: Eastern Equatoria, arabisk: ‏شرق الاستوائية‎ Scharq al-Istawā′iyya) er en av de ti delstatene i Sør-Sudan. Befolkningen ble oppgitt til 906 126 innbyggere ved folketellingen i 2008. Delstaten har et flateinnhold på 82 542 kvadratkilometer.
Geografi
Øst-Ekvatoria grenser til delstatene Sentral-Ekvatoria i vest og Jonglei i nord. Den har internasjonale grenser til Uganda i sør, til Kenya i sørøst og Etiopia i nordøst. Ilemi-triangelet i øst, mellom Øst-Ekvatoria og Turkanasjøen, er et omstridt område som både Sudan (nå Sør-Sudan) og Kenya har gjort krav på. Etiopia har ikke offisielt gjort krav på området, men har vært involvert i konflikten. Området er nå de facto kontrollert av Kenya
Historie
I 1974 ble de to distriktene Kapoeta og Torit i den daværende Ekvatoria-provinsen skilt ut som en egen provins med navnet Øst-Ekvatoria. I april 1994 innførte Sudan et føderalt system og Øst-Ekvatoria ble én av landets 26 delstater. Ved frigjørelsen av Sør-Sudan i 2011 ble Øst-Ekvatoria en delstat i Sør-Sudan.
Mange norske NGO-er etablerte seg i Øst-Ekvatoria på 1980-tallet. Dette førte til at deler av regionen gikk under navnet «Little Norway».
Administrativ inndeling
Øst-Ekvatoria er, som andre delstater i Sør-Sudan, delt opp i fylker. Disse er videre delt opp i payamer (distrikter) og bomaer (landsbyer). For å sikre jevnere representasjon ble det gjort en oppdeling av noen av fylkene.. Fylket Torit ble delt i Torit, Lafon og Ikotos. Kapoeta ble delt i Budi og Kapoeta, som senere ble delt i Nord-, Sør- og Øst-Kapoeta.
Fylker i Øst-Ekvatoria:
Meromiktisk innsjø
En meromiktisk innsjø har vannlag som ikke blander seg med hverandre. Meromiktiske innsjøer er relativt sjeldne, og forekommer gjerne i nærheten av hverandre. De fleste innsjøer er holomiktiske eller dimiktiske, det vil si at det er en viss sirkulasjon av vannmassene. Det finnes også andre vannmasser med meromiktiske egenskaper (for eksempel Svartehavet og noen fjordarmer), men begrepet «meromiktisk» brukes først og fremst om innsjøer.
Beskrivelse
Vannet i en meromiktisk innsjø kan deles i to soner. Nederst er monimolimnion, som ikke sirkulerer, inneholder lite oksygen og mange oppløste salter. Det øverste laget kalles miksolimnion og har de samme egenskapene som en vanlig, holomiktisk innsjø. Grensen mellom lagene kalles kjemoklinen.
Nesten ingen organismer kan leve i monimolimnion, men purpursvovelbakterier trives i toppen av sonen hvis det er nok lys. De bruker hydrogensulfid som elektrondonor under fotosyntesen i stedet for vann, slik at oksygen ikke blir frigjort.
For at en innsjø skal bli meromiktisk må den være ganske dyp i forhold til arealet, og bunnvannet må være ekstra tungt på grunn av oppløste mineralsalter (hydrogenkarbonater av kalsium, magnesium, jern og mangan). Saltene kan ha kommet dit enten via biogeokjemiske prosesser (da blir innsjøene kalt biogent meromiktiske) eller tilførsel av tungt dypvann fra mineralholdige kilder (da blir de betegnet krenogent meromiktisk).
Hvis forholdene tilrettelegges for at sirkulasjonen raskt kommer i gang, f.eks. veisalting, vil dette frigjøre karbondioksid og andre gasser. Slike limniske utbrudd kan være katastrofale, et utslipp i Nyossjøen i Kamerun drepte 1700 mennesker i 1986. Man frykter en enda større katastrofe dersom mye karbondioksid frigjøres på kort tid fra Kivusjøen, som ligger i et tett befolket område på grensen mellom Den demokratiske republikken Kongo og Rwanda.
Innsnevrete havområder kan også være meromiktiske. Langs norskekysten er det mange meromiktiske poller. Landhevningen gjør at de ofte utvikler seg til innsjøer. De aller største meromiktiske vannforekomstene er Det kaspiske hav, Østersjøen og Svartehavet.
Meromiktiske innsjøer i Norge
Dette er utvalgte eksempler, og listen er ikke uttømmende.
Basalgangliene
Basalgangliene (de basale hjernekjernene) er ansamlinger av nerveceller som ligger i dypt i begge hjernehalvdelene i storehjernen.
Historie
Den første anatomiske identifisering av subkortikale strukturer ble publisert av den engelske anatomen Thomas Willis i 1664. På den tiden ble basalgangliene referert til som corpus striatum (det stripete legeme). På begynnelsen av 1800-tallet ble basalgangliene assosiert med motoriske funksjoner, fordi skader i disse områdene ofte førte til forstyrrelser i bevegelseskontrollen hos mennesker. I 1925 beskrev Kinnear Wilson basalgangliene som «hjernens mørke kjeller».
Anatomi
Det er ingen generell enighet om hvilke strukturer basalgangliene omfatter. I noen tilfeller vil man mene at det kun er corpus striatum, som inkluderer putamen, globus pallidus og nucleus caudatus (eller caudate). Nucleus caudatus og putamen utgjør til sammen striatum, mens putamen og globus pallidus til sammen utgjør nucleus lentiformis. Tidligere har nevroanatomer inkludert de fleste av de ikke-kortikale regionene av grå substans i forhjernen i basalgangliene. Der betyr at områder som thalamus, claustrum og amygdala også ble inkludert. I dag vil noen klinikere se basalgangliene som de ikke-kortikale regionene som er spesielt involvert i bevegelsesfunksjoner, og da er thalamus, claustrum og amygdala ikke med. Substantia nigra (den sorte substans) og nucleus subthalamicus i midthjernen, er derimot med i basalgangliene i dag. Substantia nigra omfatter nevroner som frigjør nevrotransmitteren dopamin til nucleus caudatus. Tap av dopamin her fører til Parkinsons sykdom.
Evolusjon and navngivning
Navnene på de forskjellige kjernene i basalgangliene er forskjellige for forskjellige arter. For eksempel kalles «det interne segmentet i globus pallidus» hos primater «entopenduncular nucleus» hos enkelttannede gnagere. Et annet eksempel er «striatum» og «det eksterne segmentet i globus pallidus» hos primater, som kalles «paleostriatum augmentatum» og «paleostriatum primitivum» hos fugler.
Nevrotransmittorer
Nevronene i basalgangliene bruker mange forskjellige nevrotransmitterer. Den mest brukte er den inhibitoriske transmittoren GABA. Spesielt interessant er nevrotransmittoren i den pigmenterte substantia nigra pars compacta nevroner, kalt dopamin. Avbrudd i produksjon eller overføring av dopamin kan føre til alvorlige motoriske og kognitive forstyrrelser, for eksempel Parkinsons sykdom.
Substantia nigra pars compacta (SNc) overfører dopamin til striatum, og man antar at denne transmittoren spiller en viktig rolle for læring (se LTP/LTD).
Forbindelser
Basalgangliene har veldig kompliserte fiberforbindelser:
Basalgangliene er viktig for motorisk kontroll.
Skader i basalgangliene gir karakteristiske symptomer:
Natasha Beaumont
Natasha Beaumont (født 21. juni 1974 i Kuala Lumpur, Malaysia) jobber nå som skuespiller. Hun vokste opp i Malaysia men flyttet til Sydney i Australia for å gå på skole.
Hun hadde egentlig tenkt å begynne innenfor design, men begynte som skuespiller istedenfor. Hun har spilt i filmer som Dark Love Story, The Lost World og Farscape.
Hun har tidligere vært med å spille i My Spy Family der hun spiller Taila, som er en tidligere russisk spion.
Jordans riksvåpen
Jordans riksvåpen ble utformet i 1921 på oppdrag av kong Abdullah I som familievåpen for hasjimidene. Fra 1934 var det Transjordans riksvåpen. Kongedømmet Jordan beholdt riksvåpenet som landets offisielle emblem. Siste endring var i 1999, da kong Husseins navn i banneret ble byttet ut med kong Abdullahs navn.
Våpenets sentralmotiv er en blå klode dekket av et bronse skjold. Skjoldets mønster danner en fløyelsblomst. En ørn med utspredde vinger sitter på kloden omgitt parvis symmetrisk av to spyd med sølv spydodd, to nasjonalflagg, to gull sabler og to brune buer med sølv pil. Skjoldet er omkranset av tre gyldne hveteaks og et grønt palmeblad, festet til opphenget av den jordanske gjenfødelses-ordenen (Wisam Al-Nahda) og et gull banner med de røde innskriftene "Abdullah ibn Al Hussein ibn Aoun", "konge av Hashemittkongedømmet Jordan" og "som håper på hjelp og suksess fra Gud". Emblemet er omgitt av kappe og kongekrone.
Raimo Ylipulli
Raimo Esko Tapio Ylipulli (født 13. juni 1970 i Rovaniemi) er en finsk tidligere skihopper som representerte Ounasvaaran Hiihtoseura.
Bloody Sunday-kommisjonen
Bloody Sunday-kommisjonen, også kjent som Saville-kommisjonen eller Saville-rapporten etter dens leder Lord Saville av Newdigate, ble etablert i 1998 av statsminister Tony Blair etter at familiene for ofrene hadde aksjonert for å få en ny undersøkelse av hva som skjedde i Derry under Bloody Sunday. det ble publisert 15. juni 2010.
Raimo Ylipulli
Han deltok i verdenscupen i årene 1990 til 1994, med 15.-plass i 1990/91 som beste sammenlagtplassering. I 1991/92 ble han nummer 19 sammenlagt i den tysk-østerrikske hoppuka. Hans beste plassering i enkeltrenn i verdenscupen var 3.-plass i storbakken i Štrbské Pleso 30. mars 1991. Han var også på det finske laget som ble nummer 2 i lagkonkurransen i Predazzo 12. januar 1992.
Bloody Sunday-kommisjonen
Bakgrunn
Kommisjonen ble etablert for å komme fram til den endelige versjon av hva som skjedde under Bloody Sunday, søndag 30. januar 1972, og skulle komme i stedet for det tribunal som ble ledet av Lord Widgery som rapporterte 19. april 1972, bare 11 uker etter handlingene, og som ble beskyldt for å være en hvitvasking av de skyldige.
Raimo Ylipulli
I VM i Val di Fiemme (Predazzo) i 1991 var han på det finske laget som tok sølvmedaljer i lagkonkurransen. Han ble nummer 20 i storbakken og 21 i normalbakken. I OL på Lillehammer i 1994 ble han nummer 18 i storbakken og var på det finske laget som ble nummer 5 i lagkonkurransen.
Raimo Ylipulli er bror av kombinertløper Jukka Ylipulli og skihopper Tuomo Ylipulli, som begge har tatt medalje i OL, og skihopper Heikki Ylipulli.
Bloody Sunday-kommisjonen
Kommisjonens arbeid
Foruten lord Saville, besto kommisjonen også av dommerne Willian Hoyt og John Toohey. Den trakk seg tilbake 23. november 2004, men ble samlet igjen 16. desember for å høre vitnemålet til enda et sentralt vitne, kjent som vitne X. Kommisjonen vurderte mer enn 5 000 sider dokumentasjon og uttalelser fra rundt 2 500 personer. I tillegg hadde undersøkelseskommisjonen gått gjennom 920 muntlige vitnebeskrivelser og 110 videoopptak.
Allikevel kostet kommisjonens arbeid langt større ressurser enn hva som var meningen, og dette høstet sterk kritikk. Også Lord Saville uttrykte skuffelse over at det hadde tatt så lang tid, og kostet så mye penger. Minister for Nord-Irland Shaun Woodward sa i april 2009 at han var «dypt sjokkert» over forsinkelsene, og la til han var bekymret over hvilken virkning dette kunne få for familiene til de som hadde mistet sine kjære og til de skadde.
24. mars 2010 ble rapporten overlevert regjeringen, etter tolv års arbeid. Regjeringens jurister gikk deretter igjennom dem for å sjekke om den inneholdt opplysninger som kunne true rikets sikkerhet. Den ble deretter overlevert til Woodward, som fastslo dato for offentliggjørelse. John Kelly, som var broren til den drepte Michael, sa at familiene var redde for lekkasjer og misbrukt i partipolitikken, og ba om offentliggjøring så snart som mulig. 26. mai 2010 ble det kunngjort at Saville-reporten ville bli offentliggjort 15. juni. Kommentarer i pressen la vekt på at kostnadene overskygget rapportens rettslige og moralske verdi. The Daily Telegraph kalte det «en 191 millioner punds fiasko» og skrev at «12 år etter at den ble etablert og etter en enorm kostnad, ville ikke Saville-rapporten tilfredsstille noen, bortsatt fra de dødes slektninger»
Rapportens konklusjoner
Rapporten konkluderte med at alle ofrene under «Bloody Sunday» var uskyldige og legger all skyld på det britiske militære. Ifølge rapporten var det også den britiske hæren som skjøt først.
Saville sa at de britiske soldatene ikke skulle ha vært beordret inn i Bogside-området, og at «oberst Wilford enten med overlegg hadde ignorert brigader MacLellans ordre, eller uten noen god grunn ikke evnet å respektere de klare grensene på hva han hadde myndighet til» («Colonel Wilford either deliberately disobeyed Brigadier MacLellan’s order or failed for no good reason to appreciate the clear limits on what he had been authorised to do»). Rapporten slo fast at fem britiske soldater med hensikt skjøt mot sivile som de visste ikke utgjorde noen trussel, og to andre soldater skjøt mot sivile «i troen på at de kunne ha identifisert væpnede menn, men uten å ha forsikret seg om dette».
Kommisjonen fant at selv om Martin McGuinness (den gang en IRA-aktivist, nå Deputy First Minister i Nord-Irland) hadde vært bevæpnet med en M1 (Thompson), deltok han ikke i noen handlinger som ga noen av soldatene noen grunn til å starte skytingen.
Statsminister David Cameron
Den britiske statsministeren David Cameron ba i en tale til Underhuset om unnskyldning for hva som hadde skjedd, og beskrev de britiske soldatenes handlinger som «both unjustified and unjustifiable, it was wrong», og sa at det som skjedde i Londonderry ikke kunne forsvares. Han beklaget på vegne av regjeringen og hele landet. Han erkjente at de som var drept var ubevæpnede, og at de britiske styrkene hadde skutt først. Han hevdet videre at dette var ikke en intendert handling, uten at dette svekker alvorligheten i saken.
Camerons unnskyldning ble av Daily Mail sett på som en videreføring av Labours håndtering av ubehagelig fortid ved «sealing off nagging historic disputes by saying sorry» («avslutte ubehagelige historiske stridsspørsmål ved å si 'beklager'») imidlertid hevdet Belfast Telegraph at til tross for denne hensikten medførte dette en forlengelse av problemene
Kritikk
Advokater som representerte soldatene som var involverte, uttalte umiddelbart etter offentliggjøringen at Lord Saville hadde håndplukket («cherry picked») bevisene, og at han hadde vært under press for å komme med en kjennelse som ikke kom fram av det tilgjengelige bevismaterialet. Dette standpunktet ble også fremmet av en tidligere fallskjermjeger som skrev i avisen Belfast Telegraph at Saville-kommisjonen var ensidig, og ikke tok opp i seg hendelsene den dagen slik han opplevde dem.
Lederen av Ulster Unionist Party sir Reg Empey kritiserte også kommisjonens rapport, og satt spørsmålstegn ved hva en oppnådde ved å gjenopplive de «mørkeste årene» i Nord-Irlands historie, 40 år senere, og etterlyste viljen til samme ressursbruk som her ble brukt til å etterforske 13 drepte i forhold til å etterforske skjebnen til de 3 600 menneskene som ble drept av paramilitære grupper i den samme perioden. Ut fra dette perspektivet ble Bloody Sunday på en urettferdig måte løftet opp som viktigere enn det store antallet av ofre for IRAs voldsbruk
Fylkesvei 735 (Hedmark)
Fylkesvei 735 i Hedmark gikk mellom Røset og Tolga skole i Tolga. Veien var 15,6 km lang
2019 ble veien erstattet av fylkesvei 2258, fylkesvei 2260 og fylkesvei 2261.
Storgollomsvatnet
Storgollomsvatnet (sørsamisk: Golmesjaevrieh) er en innsjø i Røyrvik kommune i Trøndelag.
Vatnedalsdammen
Vatnedalsdammen er en steinfyllingsdam i Bykle kommune i Setesdal. Den er en av Nord-Europas høyeste dammer og er anlagt i forbindelse med reguleringen til de store kraftanleggene i Otra. Rettighetene til regulering av Vatnedalsvatn stammer fra 1912 og i dag er hele dalen neddemmet.
Den første dammen ble bygd i tiden fra 1917 til 1919.
I 1943 startet arbeidene med å bygge en større reguleringsdam i Vatnedalen. Denne ble fullført i 1947 og magasinet hadde en kapasitet på 142 mill m³.
Warrington
Warrington er en by med status som enhetlig myndighet i Cheshire i nordvestlige England. Omkring tre fjerdedeler av befolkningen i distriktet bor i selve Warrington by, mens resten bor i omegnen som også er inkludert i den enhetlige myndigheten. Det er lokalisert ved bredden av elven Mersey, nær 30 km øst for Liverpool, og 26 km vest for Manchester. I 2011 var befolkningen på 202 228 innbyggere; dens befolkning er mer enn doblet siden den ble utpekt som «ny by» i 1968. Befolkningen av byens utviklingsområder utgjør 165 456, noe som rangert som 46. av alle urbane områder i Storbritannia.
Vatnedalsdammen
Førti år senere ble det bygd en ny dam med langt større dimensjoner. Denne dammen er 120 meter høy og har et massevolum på 4,2 mill m³. Den er 365 m bred ved foten. I forbindelse med anlegget ble Otras hovedløp lagt i tunnel fra Lislevann til Vatnedalsvann.
Warrington
Historisk har byen tilhørt Lancashire, ble i 1974 slått sammen med Lymm, Runcorn landdistrikt og deler Warrington landdistrikt og overført til det seremonielle grevskapet Cheshire. I Redcliffe-Maud-rapporten ble det foreslått at distriktet skulle tilhøre Stor-Manchester, men dette ble endret ved lobbyvirksomhet. Lokalbefolkningen ville helst fortsette å tilhøre Lancashire, men dette var ikke mulig ettersom distriktet da ville blitt en eksklave. I 1998 fikk Warrington status som enhetlig myndighet.
Warrington ble grunnlagt av romerne som en viktig krysningspunkt ved elven Mersey. En ny bosetning ble etablert i angelsaksisk tid. I middelalderen hadde Warrington blitt en markedsby ved det laveste krysningspunktet av elven. En lokal tradisjon av tekstil- og ullproduksjon er datert fra denne tiden.
Vatnedalsdammen
Damanlegget (hoveddam og sekundærdam) ble åpnet av daværende olje- og energiminister Kåre Kristiansen i 1983. Magasinet har nå en kapasitet på 1150 mill. m³ og har en reguleringshøyde på 140 meter.
Vannet i dammen benyttes til energiproduksjon i Holen kraftverk
Bull Run kullkraftverk
Bull Run kullkraftverk er et kullkraftverk i Anderson County, delstaten Tennessee i USA. Anlegget har en installert produksjonskapasitet på 950 MW, fordelt på 1 blokk / turbin.
Anlegget ble påbegynt omkring 1960 og stod ferdig i 1967. Brenselkilden er kull. Operatør er selskapet Tennessee Valley Authority. Da anlegget ble bygd var det verdens kraftigste kullkraftverk. Utslippene av CO2 i 2007 var totalt 4,5230 mill tonn.
Sharbat Gula
Bildet av afghanske Sharbat Gula (født ca. 1972) tatt av fotografen Steve McCurry i 1984, mens han arbeidet med en reportasje til National Geographic om krigen i Afghanistan er blitt berømt. Det viser en ung, afghansk jente med rødbrunt sjal, klare, grønne øyne og et intenst blikk som umiddelbart fanger beskuerens oppmerksomhet.
1984: Det første bildet
Under Sovjetunionens okkupasjon av Afghanistan flyktet mange afghanere til Pakistan. Steve McCurry jobbet på grensen mellom de to landene og besøkte Nasir Bagh flyktningleir i området. Ved en liten og meget enkel skole for jenter, spurte McCurry lærerinnen om lov til å fotografere en av elevene.
Jenta han valgte å fotografere skulle senere bli et kjent ansikt over store deler av verden. Fotografiet ble et sterkt uttrykk for barns opplevelse av krig. Jenta var flyktning fra Afghanistan, der byen hennes hadde blitt bombet av sovjetiske soldater og foreldrene drept. Hun hadde flyktet med slektninger til Pakistan. I juni 1985 var bildet av jenta forsidemotiv i National Geographic.
2002: Det andre bildet
Steve McCurry visste imidlertid ikke hva hun het, og hun ble etter hvert bare omtalt som "the Afghan girl". Men i 2002 reiste McCurry, sammen med et filmteam, tilbake til flyktningleiren i Pakistan for å lete henne opp. Etter flere blindspor fant de henne omsider - hun var da blitt en 29 år gammel tobarnsmor. Tester bekreftet at det var den samme kvinnen som McCurry hadde fotografert 17 år tidligere. Hun kjente ikke til at bildet fra den gang var blitt sett av så mange, og var heller ikke særlig interessert. Men McCurry fikk lov til å fotografere henne på ny, etter at hun var blitt fortalt at bildet hadde vært til inspirasjon for mange mennesker.
I 2003 var hun igjen på forsiden av National Geographic.
São José dos Ausentes
São José dos Ausentes er en kommune i delstaten Rio Grande do Sul i sørregionen av Brasil.
Tømmerklo
En tømmerklo er en kran som blir benyttet til å løfte og manøvrere tømmer og annet trevirke, gjerne i forbindelse med skogbruk. Den kan variere noe i utførelse, men har som regel en arm og en klo som er hydraulisk operert. Kloa henger som regel rett ned, men kan vris i begge retninger i tillegg til å åpnes/lukkes.
Bruksområder
Tømmerkloa er i bruk på mange steder. Det fins elektriske tømmerkloer som blir brukt i industrien, andre er montert på lastebiler som frakter tømmer, eller på tømmerhengere og lassbærere brukt i skogbruket. Det finns også trepunktsmonterte tømmerkloer til bruk på vanlige jordbrukstraktorer.
Farer i bruk
Tømmerkloer kan være farlige i bruk i den grad at det kan oppstå klemfare, tømmerstokker kan falle ned og at hydraulikkslanger kan punktere og medføre trykkfall i belastete sylindre.
Uracil
Uracil, (2,4-dihydroksypyrimidin),er en av de fire nitrogenbasene som bygger opp nukleinsyren RNA. De tre andre basene i RNA er adenin (A), cytosin (C) og guanin (G). I DNA er uracil erstattet av tymin (T). Uracil inngår også i viktige koenzymer.
Uracil hører, i likehet med tymin og cytosin, til gruppen pyrimidiner. Pyrimidiner er heterosykliske forbindelser der to av karbonatomene er erstattet av nitrogenatomer. I RNA bindes uracil via to hydrogenbindinger til komplementærbasen adenin på motsatt tråd i dobbeltspiralen.
Muhammad Mian Soomro
Muhammad Mian Soomro (født 19. august 1950) er en pakistansk politiker som har vært formann i Senatet i Pakistan siden 2003. Han var den sekstende statsministeren i Pakistan mellom 16. november 2007 og 25. mars 2008.
Argentinsk Antarktis
Argentinsk Antarktis (spansk: Antártida Argentina) er en sektor av Antarktis som Argentina gjør krav på. Området er strekker seg fra 25° vest til 74° vest, og omfatter hele området sør for 60° sørlig bredde.
Muhammad Mian Soomro
Soomros offentlige tjenesterolle begynte med utnevnelsen som guvernør i Sindh den 25. mai 2000. Han ble valgt inn som senator den 23. februar 2003 og ble senere valgt til formann i Senatet den 12. mars 2003. Soomro ble utnevnt som midlertidig statsminister den 15. november 2007.
Hans statsministerperiode ble avsluttet den 25. mars 2008 da Syed Yousaf Raza Gilani ble tatt i ed som ny statsminister.
Folketoner fra Helgeland
Folketoner fra Helgeland er en CD-plate gitt ut av Helgeland kammerkor, et regionalt kor for Helgeland. Platen inneholder folketoner fra de fleste kommunene på Helgeland – fra Rana i nord til Sømna i sør, fra Træna langt ute i havgapet til fjellene og grenseområdet rundt Røssvatn.
Argentinsk Antarktis
Området overlapper Chilensk Antarktis og Britisk Antarktis og omfattes av Antarktistraktaten. Stater som har tiltrådt traktaten skal ikke gjøre noe for å hevde, støtte eller benekte territorielle krav i Antarktis, men traktaten slår også fast at statene ikke har oppgitt sine territoriale krav ved tiltredelse. Argentina har tiltrådt traktaten.
Folketoner fra Helgeland
Folketoner fra Helgeland er innspilt i Alstahaug kirke, en gammel steinkirke som er knyttet til Petter Dass og som har solide historiske røtter i helgelandsk kultur.
Argentinsk Antarktis
Forskningsstasjoner
Argentinsk utforskning av Antarktis startet på begynnelsen av 1900-tallet. José María Sobral var den første argentineren som satte sin fot på kontinentet i 1901 som deltaker på Otto Nordenskjölds antarktisekspedisjon. Antarktis' første forskningsstasjon, Orcadas, ble etablert av Argentina i 1904 på Sør-Orknøyene og er fremdelses i drift.
Folketoner fra Helgeland
Musikkarrangementene på platen er ved Øistein Sommerfeldt, Christopher Eva, Ivar Roger Hansen, Ole Rabliås, Ola Graff, Ståle Reinåmo og Arne Bech.
Noen av folketonene på platen finnes i andre varianter fra Nord-Norge på to LP-plater gitt ut av Nordnorsk Visegruppe; Rav og Rekling (1977) og Hei løsti (1979).
Argentinsk Antarktis
Argentinas krav
Argentina baserer sitt krav i Antarktis på følgende premisser:
Folketoner fra Helgeland
Innsamling av folkemusikk fra Helgeland
Et mer omfattende arbeid på dette feltet er blitt gjennomført i de senere årene av Ole Rabliås (f. 1927) og Sverre Mogård-Larsen (f. 1932), som har samlet og fått utgitt hundrevis av folketoner fra Helgeland som ellers ville ha gått tapt. Som ansatte ved Nesna Lærerhøgskole har de ført denne kulturarven videre til studenter og andre interesserte. Både Ole Rabliås og Sverre Mogård-Larsen spiller på Folketoner fra Helgeland.
Anmeldelser
Brønnøysunds Avis, 10. desember 2005: ''Koret har ikke bare sørga for god regional spredning i kilde-materialet. De har også tatt hensyn til de ulike dialektene og deres særpreg, og de tar mål av seg til å synge folketonene med en uttale så autentisk som mulig for sted og tid... Klangen fra kirkerommet i Alstahaug kirke gjør sitt til at dette er blitt svært hørverdig korsang... Fleire dyktige musikere medvirker, og er med på å gjøre dette til en lokalkulturell fulltreffer.''
Helgeland Arbeiderblad, 19. desember 2005: ''En cd med folketoner må inneholde bånsuller, og «Sullan, Lullan lite ban» fra Varntresk nedtegnet av Ole Rabliås er en liten perle. Enkelt framført av koret, med en inderlighet som absolutt bør få barn til å sove også i 2005. Barneregler er et annet tema som må være med, og en artig versjon av «Tommeltott, slikkepott» fra Sømna er en godbit... Koret er ikke med på alle folketonene, og «Vals fra Åkervik», etter Erling Sjåvik fra Hattfjelldal, blir framført av Vegard By på orgelet i Alstahaug kirke. En fin og enkel vals som får en flott stemning gjennom denne tolkingen.''
Amalia
Amalia har svensk navnedag 20. april og finsk navnedag 19. mai.
Kjente personer med navnet
Personene i listen er ordnet kronologisk etter fødselsår.
Winslow
Winslow kan vise til:
Mette Karlsvik
Mette Karlsvik (født 28. november 1978) er en norsk forfatter.
Bakgrunn og arbeid
Karlsvik er utdannet billedkunstner fra Glasgow school of art, og har også utdannelse fra bl.a. NBI og Skrivekunstakademiet i Bergen. I 2005 fikk hun Tarjei Vesaas' debutantpris i for romanen Vindauga i matsalen vender mot fjorden. Høsten 2011 var romanen Bli Björk nominert til Brageprisen, og ble i 2012 den første mottakeren av Stig Sæterbakkens minnepris.
São João da Urtiga
São João da Urtiga er en kommune i delstaten Rio Grande do Sul i sørregionen av Brasil.
Khorugh
Khorugh er hovedstad i Kuhistoni Badakhshon autonome provins i Tadsjikistan. Byen har ca 30 000 innbyggere. Khorugh ligger 2 200 meter over havet ved grensen mot Afghanistan der hvor elven Ghund renner sammen med elven Pjandzj.
Khorugh er tilgjengelig via vei blant annet fra Osj i Kirgisistan (470 km) og fra hovedstaden Dusjanbe (527 km) og med fly fra Dusjanbe. Om vinteren (fra oktober til mars) er hovedveien fra Dusjanbe stengt på grunn av snø. Veien fra Osj gjennom Pamir er åpen hele året.
Acetylsalisylsyre
Acetylsalisylsyre er et smertestillende, febernedsettende og betennelsesdempende ikkesteroid antiinflammatorisk middel. Stoffet reduserer også blodplatenes evne til å klumpe seg sammen. Stoffet er en fargeløs, krystallisk forbindelse med sur smak og uten lukt. Den er lett løselig i alkohol, tungt løselig i vann og smelter ved rask oppvarming mellom 135 °C og 141 °C.
Historie
Acetylsalisylsyre har vært brukt som legemiddel i mer enn 100 år. Den aktive substansen fra barken fra piletreet, kjent allerede i antikken, ble isolert i krystallinsk form i 1828 av Henri Leroux. Kjemikaliet ble også senere ekstrahert fra mjødurt av tyske forskere 1839.
Graviditet og amming
Acetylsalisylsyre bør ikke brukes over lengre tid under svangerskapet, og ikke i det hele tatt de siste tre månedene før fødselen. Jevnlig bruk bør også unngås ved amming.
Guiro
Guiroen består i sin tradisjonelle form av en uthulet kalebass (gresskar med hardt skall) hvor det er skåret inn riller på en av sidene. Man bruker så en stikke eller pinne for å stryke over disse rillene, og får med det en skrapende og gjennomtrengende lyd.
Moderne guiroer produseres gjerne i tre, metall eller plast.
PCM (andre betydninger)
PCM er en forkortelse for Pulse Code Modulation.
PCM kan også være en forkortelse for blant annet:
Stuora Galbajávri
Stuora Galbajávri er en innsjø i Kautokeino kommune i Finnmark.
Litlumvatnet
Litlumvatnet (også kalt Litle Umvatnet, svensk: Lill-Uman, sørsamisk: Jovsjaevrie) er en innsjø som ligger på grensen mellom Norge og Sverige. Den norske delen ligger i Rana kommune i Nordland, den svenske ligger i Sorsele kommune i Västerbottens län.
Humanpatogen
Humanpatogen er et medisinisk begrep som betegner noe, vanligvis bakterier, virus eller parasitter som lager sykdom hos mennesker.
Hainewalde
Hainewalde er en kommune i den sørøstlige delen av Landkreis Görlitz i Direktionsbezirk Dresden i Fristaten Sachsen. Kommunen har 1 688 innbyggere (31. desember 2008) og er en del av Forvaltningsfellesskapet Großschönau-Hainewalde.
Hainewalde ligger omkring 10 km vest for Zittau ved foten av Zittauer Gebirge og gjennomstrømmes av elven Mandau. Kommunen befinner seg langs banestrekningen Zittau–Varnsdorf. Nord for kommunen går Bundesstraße 96 mellom Löbau og Zittau. Kommunen grenser mot Großschönau i sør, som igjen grenser mot Tsjekkia.
Hainewalde var en kommune i Kreis Zittau fra 1952 til 1990, og i Landkreis Zittau fra 1990 til 1994. Fra 1. august 1994 frem til 1. august 2008 var den en del av i Landkreis Löbau-Zittau, og siden 1. august 2008 har den vært en del av Landkreis Görlitz.
Østbanen (Danmark)
Østbanen er en dansk 46,2 km lang jernbane som går mellom Køge og det sydøstlige Sjælland. Den ble opprettet i 1879 og ble opprinnelig drevet av Østsjællandske Jernbaneselskab, strekningen mellom Fakse og Fakse Ladeplads av Faxe Jernbane. Østbanen var inntil 1. januar 2009 en del av Lokalbanen A/S og Hovedstadens Lokalbaner A/S, men er i dag del av Regionstog A/S og inkluderer også sidebanen mellom og Hårlev og Rødvig. Østbanens sporvidde er 1435 mm og skinnegangen er lagt med 37 kg/m skinner, mens Regionstogs øvrige skinnegang har høyere skinnevekt. Banen ble kraftig opprustet i 2009, men på grunn av ekstreme vinter- og kuldeforhold har ferdigstillelsen av banen vært utsatt. Forhandlinger om kjøring i 100 km/t med 37 kg/m skinnegang har pågått lenge, men pr. april 2010 kjøres det med redusert hastighet da tillatelse for trafikk i 100 km/t ikke er gitt av Banestyrelsen. I oktober 2009 ble banens Y-tog erstattet med 5 nye Lint-togsett. Det gamle materiellet er hensatt på Hårlev og Rødvig i påvente av salg eller hugging. Østbanen var siste jernbane øst for Storebelt som hadde Y-tog.
Kilder
Østsjællandske Jernbaneselskab Østsjællandske Jernbaneselskab
Sankt Michel lufthavn
S:t Michel lufthavn er en flyplass i byen S:t Michel.
Kurt von Stedingk
Kurt Bogislaus Ludvig Kristoffer von Stedingk (født 26. oktober 1746, død 7. januar 1837) var en svensk offiser og diplomat, mangeårig ambassadør for Sverige i Russland.
Bakgrunn og tidlig karriere
Kurt von Stendingk ble født i Pommern som sønn av major Kristoffer Adam Stedingk og grevinne Kristina Charlotta von Schwerin, hans bror var Victor von Stedingk. Kurt von Stedingk tjenestegjorde allerede som 13 år gammel som fenrik i den svenske hæren under syvårskrigen. Etter krigsslutt begav von Stedingk seg til Sverige for å ansøke om erstatning for skade som familiens eiendom hadde lidt under krigshandlingene.
Familien fikk neppe noen erstatning, men unge Kurt von Stedingk fikk innpass ved det kongelige hoff, ble bekjent med kronprinsen og fikk kontakter han i sin karriere skulle dra stor nytte av. Fra 1763 studerte Stendingk ved Uppsala universitet og fra 1766 fikk han tillatelse til å gå i fransk tjeneste og ble samme år utnevnt til underløytnant ved Royal Suédois. Her ble han i 1770 utnevnt til kaptein og i 1773 til kapteinmajor, mens han året før hadde blitt utnevnt til kaptein ved kongens vervede regiment. I 1776 ble han oberstløytnant og i 1778 oberst ved sitt regiment i Frankrike mens han i Sverige i 1777 ble utnevnt til kammerherre og i 1783 sjef for de karelske dragonene.
Da Frankrike fra 1779 bidro med tropper til USAs uavhengighetskrig deltok Stendingk som befalhaver for en infanteribrigade under. Stendingk utmerket seg ved erobringen av Grenade 3. juli, og ved stormingen av Savannah samme år. For sin innsats for den nye republikken ble han også inntatt som medlem av Society of the Cincinnati, men kong Gustav III nektet imidlertid Stedingk å bære selskapets insignia da disse var blitt gitt ham av et folk som hadde gjort opprør. Vel tilbake i Frankrike ble han mottatt med velvilje av kongefamilien, fikk en orden og en livstidspensjon på 6 000 livre.
Tjeneste for Sverige
Under Gustav IIIs russiske krig ble Kurt von Stedingk utnevnt til øverstkommanderende for forsvaret av Savolax. Ved Porrassalmi i 1789 slo styrkene under hans kommando tilbake en langt sterkere russisk styrke og 21. juli samme år angrep hans styrker russerne ved Parkumäki og tilførte de store tap, for den seieren ble Stendingk utnevnt til generalmajor.
Ved fredsforhandlingene etter krigen ble Stedingk i 1790 utnevnt til svensk ambassadør ved St. Petersburg, han fikk snart god kontakt med Katarina II, og hennes etterfølger, Paul I. Tsar Aleksander I som etterfulgte sin myrdede far i 1801 betraktet Stedingk mer som en venn av familien enn som et fremmed sendebud, og tildelte Stedingk Russlands tre fornemste ordner.
Under den russiske militære oppbyggingen før finskekrigen rapporterte Stedingk både til Stockholm og til de svenske styrkene i den finske delen av riket om Russlands kapasitet og hensikter, blant annet var det etter en varsling fra Kurt von Stedink at fungerende øverstkommanderende Karl Nathanael af Klercker mobiliserte i Finland før det russiske angrepet. Da krigen brøt ut reiste Kurt von Stedingk tilbake til Stockholm, etter kuppet mot Gustav IV ble han også i en periode satt i husarrest av de nye makthaverne, da de var skeptisk til hans bakgrunn som gammel «Gustavianer».
Etter fredsslutningen med Russland høsten 1809 ble Kurt von Stedingk igjen Sveriges ambassadør i St. Petersburg, men ble tilbakekalt i 1811 og utnevnt til feltmarskalk. I 1813 ble Stedingk øverstkommanderende, under kronprins Karl Johan for den svenske arméen som ble satt inn på tysk side mot Frankrike under Napoleon. Da Karl Johan overtok kommandoen over den såkalte nordre tyske armé, beholdt Stedingk kommando over de svenske styrkene i de påfølgende slagene ved Grossbeeren, Dennewitz og Leipzig. De svenske styrkene under Stedingk deltok videre i kampene i Holstein, marsjen til Brabant og fulgte derpå kronprinsen til Paris etter Napoleons nederlag.
Eldre dager
På sine eldre dager var han kansler for krigsskolen i årene 1818-1826. Året 1826 ledet han en delegasjon til Russland for å kondolere ved tsar Alexander Is død og bivåne tsar Nikolaj Is kroning i Moskva. I 1807 hadde Stedingk kjøpt gården Elghammar og lot der oppføre en større bygning i empirestil, tegnet av den italienske arkitekten Giacomo Quarenghi, stedet er idag kjent som Elghammar slott.
Kurt von Stedingk ble gift med Ulrika Fredrika Ekström. Han døde i den høye alder av 90 år og både kongen og den svenske arméen anla sorg ved hans bortgang.
Taregråedderkopp
Taregråedderkopp (Haplodrassus minor) er en av edderkoppene i gruppen flatbukedderkopper (Gnaphosidae).
Utseende
Taregråedderkopp er en middelsstor, litt flat edderkopp med kraftige bein. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Taregråedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Jacob Hvinden Haug
Jacob Hvinden Haug (født 4. januar 1880 i Christiania, død 2. juni 1961) var en norsk offiser. I 1935 ble han utnevnt til generalmajor og generalinspektør for Hærens artilleri. I 1936 ble han sjef for 2. divisjon og kommandant på Akershus slott og festning.
I 1940 ledet han militære operasjoner på begge sider av Mjøsa. Med britiske forsterkninger ledet han også kamphandlinger i Gudbrandsdalen, i nærheten av Tretten, Fåvang og Kvam. Han ledet også en retrett gjennom Romsdalen og forbi Åndalsnes. Etter at de britiske styrkene evakuerte Sør-Norge, måtte 2. divisjon kapitulere den 3. mai 1940.
Haug var Den Norske Frimurerordens første stormester etter andre verdenskrig og ledet gjenoppbyggingen av Ordenen etter krigen.
Han er begravet på Vestre Gravlund i Oslo.
Utmerkelser
For innsatsen under krigen ble han tildelt St. Olavsmedaljen med ekegren.
Blackstratblues
Warren Mendonsa (født 12. september 1979 i Bombay, India) er en gitarist, komponist og produsent bedre kjent under artistnavnet Blackstratblues.
Liv og virke
Mendonsa begynte å spille gitar i en alder av 15 år. Han spilte rytmegitar med noen kamerater og rundt 1997–1998 var han med og dannet bandet Zero. Bandet ble etterhvert populære i India.
Ved siden av å spille i Zero spilte Mendonsa inn en del instrumentaler. Disse ble populære på enkelte musikk- og gitarforaer på Internett. Mendonsa var også en ettertraktet studiogitarist og lydtekniker i Bombay, hvor han blant annet jobbet med film-soundtrack og reklamemelodier.
I 2004 flyttet Mendonsa til Auckland i New Zealand. I Auckland begynte han å jobbe med instrumentalt solomateriale. Debutalbumet hans, "Nights in Shining Karma", ble sluppet 18. april 2007 som gratis, nedlastbare digitale musikkfiler på hjemmesiden hans. Også for dette fikk Mendonsa ros på noen musikk- og gitarforaer på Internett.
Fylkesvei 732 (Hedmark)
Fylkesvei 732 i Hedmark gikk mellom Eggestua og Nordvangen i Tolga. Veien var 9,1 km lang
2019 ble veien erstattet av fylkesvei 2258 og fylkesvei 2260.
Lyregråedderkopp
Lyregråedderkopp (Haplodrassus cognatus) er en av edderkoppene i gruppen flatbukedderkopper (Gnaphosidae).
Utseende
Lyregråedderkopp er en middelsstor, litt flat edderkopp med kraftige bein. Kroppen er todelt i en bakkropp (abdomen) og en forkropp (prosoma eller cephalothorax). De åtte øynene danner to tverr-rader. De midtre øynene i den bakerste raden er mer eller mindre uregelmessig (ikke sirkelrundt) formet.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.
Levevis
Lyregråedderkopp er nattaktiv og bygger ikke fangstnett, men jakter ute i det fri. De bygger seg et skjulested av edderkoppsilke under steiner, mellom død vegetasjon eller lignende steder. Hunnen spinner en eggsekk av edderkoppsilke, hvor hun legger eggene.
Cumberland kullkraftverk
Cumberland kullkraftverk er et kullkraftverk i Stewart County, delstaten Tennessee i USA. Anlegget har en installert produksjonskapasitet på 2 600 MW, fordelt på 2 like store blokker / turbiner. Årsproduksjonen er 19,0 TWh årlig.
Anlegget ble påbegynt omkring 1965 og stod ferdig i 1973. Brenselkilden er kull. Operatør er selskapet Tennessee Valley Authority. Utslippene av CO2 i 2007 var totalt 19,6 mill. tonn.
São João do Polêsine
São João do Polêsine er en kommune i delstaten Rio Grande do Sul i sørregionen av Brasil.
Jan Palouš
Jan Arnold Palouš (født 25. oktober 1888 i České Budějovice, død 25. september 1971 i Praha) var en tsjekkoslovakisk ishockeyspiller som deltok i de olympiske leker 1920 i Antwerpen og 1924 i Chamonix.
Maulana Fazlullah
Maulana Fazlullah (født 1974, død 13. juni 2018 ) var leder for organisasjonen Tehreek-e-Nafaz-e-Shariat-e-Mohammadi (TNSM), som er en militant gruppe som har tilholdssted i Pakistan. Fazullah var sønnen til svigersønn av organisasjonens grunnlegger, Sufi Mohammad.
Med støtte fra mer enn 4500 væpnede militante hadde Fazlullah ved slutten av oktober 2007 etablert en «parallell regjering» i over 50 landsbyer i Swat-dalen og han hadde etablert flere islamske domstoler som skal håndheve det strenge islamske sharia-lovverket. Han ledet blant annet angrepet på en skole der 132 barn ble drept. Han ga ordre til angrepet på Malala Yousafzai da hun ble skutt og skadet
Fazlullah var sterkt imot moderne teknologi som for eksempel musikk, TV, datamaskiner, filmer og dans. Han motsatte seg også at befolkningen i Afghanistan og Pakistan får polio-vaksinasjon.
Selv om TNSMs grunnlegger og første leder Sufi Mohammad ble løslatt fra fengsel i 2008, forsøkte han ikke å tilrive seg Fazlullahs ledelse i TNSM, men han var med for å bistå i forhandlinger om en mulig våpenhvile mellom medlemmer av TNSM og den pakistanske hæren i februar 2009. Som en del av våpenhvilen ble myndighetene i Pakistan enige om å tillate de strenge sharia-lovene i Malakand-provinsen.
Han var leder av Taliban i Pakistan (Tehreek-e-Taliban Pakistan).
Dødsfall
Fazlullah ble drept i 2018 sammen med to andre i et amerikansk droneangrep i Afghanistan.
Grunnkretser i Steinkjer kommune
Grunnkretser i Steinkjer kommune er delområder og grunnkretser som seksjonerer Steinkjer kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Alois Brunner
Alois Brunner (født 8. april 1912 i Rohr im Gebirge i Østerrike, død sannsynligvis i desember 2001 i Damaskus i Syria) var en østerriksk offiser i Schutzstaffel (SS) med graden Hauptsturmführer. Han anses å ha ansvar for at totalt 128,500 mennesker ble deportert fra Østerrike, Hellas, Slovakia og Frankrike, til konsentrasjonsleirer.
Josef Loos
Josef Loos (født 13. mars 1888 i Praha, død 15. februar 1955) var en tsjekkoslovakisk ishockeyspiller som deltok i de olympiske leker 1920 i Antwerpen.
Alois Brunner
Nazismen
I mai 1931 trådte den da 19-årige Alois Brunner i Fürstenfeld inn i partiet NSDAP (nazipartiet) og et halvt års tid etter også inn i Sturmabteilung (SA). Medlemskapet i SA innebar, sa han senere, at han i 1932 mistet din ansettelse hos en kjøpmann i Fürstenfeld.
Josef Loos
Loos vant en olympisk bronsemedalje i ishockey under sommer-OL 1920 i Antwerpen. Han var med på det tsjekkoslovakiske laget som kom på tredjeplass i ishockeyturneringen bak Canada og USA. Tsjekkoslovakia spilte tre kamper i turneringen, i første kampen tapte de mot Canada med 0-15 og i neste kamp tapte de med 0-16 til USA. I kampen om bronsemedaljene beseiret de Sverige med 1-0. Ishockeyturneringen i Antwerpen var også det første verdensmesterskapet i ishockey.